
I. 
VISPĀRĪGĀ INFORMĀCIJA

1. Iepirkuma identifikācijas numurs, iepirkuma procedūra, pasūtītājs un tā rekvizīti: 
1.1.  Iepirkuma identifikācijas numurs: IZM2026/1/AK.
1.2.  Pasūtītājs un tā rekvizīti: Izglītības un zinātnes ministrija (turpmāk – Pasūtītājs), vienotais reģistrācijas numurs 90000022399, adrese: Vaļņu iela 2, Rīga, LV-1050, tālrunis: +371 67226209.
1.3.  Iepirkuma procedūra: atklāts konkurss saskaņā ar Publisko iepirkumu likumu un Ministru kabineta 2017. gada 28. februāra noteikumiem Nr. 107 “Iepirkuma procedūru un metu konkursu norises kārtība” (turpmāk – atklāts konkurss).
1.4.  Iepirkumu komisija – iepirkumu veic ar 2026. gada 12. janvāra rīkojumu Nr. 1-2e/26/8 “Par publisko iepirkumu komisijas izveidi iepirkuma “Latvijas Akadēmiskā datu pārraides tīkla darbības nodrošināšana” nodrošināšanai”    izveidota iepirkuma komisija (turpmāk – iepirkuma komisija).
1.5. Kontaktpersona, kura pilnvarota sniegt organizatoriska rakstura informāciju par iepirkumu: Juridiskā un nekustamo īpašumu departamenta vecākais eksperts Aleksejs Gapejevs, tālrunis: + 371 67785688, e-pasts: iepirkumi@izm.gov.lv, par iepirkuma Tehniskajā specifikācijā ietvertajiem saturiskajiem jautājumiem: Izglītības un zinātnes ministrijas Informācijas tehnoloģiju departamenta direktora vietnieks Ansis Liepiņš, e-pasts:  ansis.liepins@izm.gov.lv, tālr.:   67047857. 
1. Pretendents
1.1. Pretendents ir normatīvajos aktos noteiktajā kārtībā reģistrēta fiziska vai juridiska persona vai pasūtītājs, šādu personu apvienība jebkurā to kombinācijā, kas iesniegusi piedāvājumu un piedāvā sniegt pakalpojumu saskaņā ar atklāta konkursa “Latvijas Akadēmiskā datu pārraides tīkla darbības nodrošināšana”, identifikācijas Nr. IZM2026/1/AK nolikumā (turpmāk – nolikums) norādītajām Pasūtītāja prasībām. 
1.2.  Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no atklātā konkursa rezultāta.
2. Iepirkuma priekšmeta apraksts un apjoms 
2.1. [bookmark: _Ref291654765]Nodrošināt datu pārraides tīklu, datu pārraides tīkla pakalpojumus un datu centra pakalpojumus Pasūtītājam un Pasūtītāja sadarbības partneriem izmantojot Pasūtītāja datu tīkla maršrutēšanas, komutācijas un datu centra iekārtas. 
2.2. Galvenais CPV kods: 72318000-7 (Datu pārraides pakalpojumi) un papildu CPV kodi: 72315000-6 (Datu tīkla vadības un atbalsta pakalpojumi); 72511000-0 (Tīkla vadības programmatūras pakalpojumi); 72411000-4 (Interneta pakalpojumu sniedzēji (ISP)).
2.3. Paredzamā līgumcena: līdz 2 400 000,00 EUR (divi miljoni četri simti tūkstoši euro) bez PVN.  Paredzamā līgumcena ir noteikta kā piedāvājuma atbilstības prasība. Iesniegtie piedāvājumi tiks vērtēti Publisko iepirkumu likuma (turpmāk – PIL) 41. panta vienpadsmitās daļas 1. punkta kārtībā, kas nosaka, ka Pasūtītājs noraidīs Pretendenta piedāvājumu, ja Pretendenta piedāvātā līgumcena pārsniegs Pasūtītāja norādīto paredzamo līgumcenu.
2.4. Līguma termiņš: 24 (divdesmit četri) mēneši no līguma noslēgšanas dienas, ar iespēju pagarināt vēl uz 12 (divpadsmit) mēnešiem (5.pielikums).
2.5. Iepirkuma priekšmets nav sadalīts daļās.
2.6. Pretendents iesniedz vienu piedāvājumu. Pretendents nevar iesniegt piedāvājuma variantus.
3. Informācijas iegūšana, apmaiņa un papildu informācijas sniegšana
4.1. Atklātā konkursa  dokumentācija ir pieejama Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/489. Pasūtītājs dod arī iespēju ieinteresētajiem piegādātājiem iepazīties ar atklātā konkursa dokumentiem uz vietas Pasūtītāja adresē.
4.2. Ieinteresētajiem piegādātājiem ir tiesības prasīt papildu informāciju par atklāto konkursu, tai skaitā, prasīt paskaidrojumus par atklātā konkursa nolikumu, vienā no šādiem veidiem:
4.1.1. Elektronisko iepirkumu sistēmas e-konkursu apakšsistēmā, ja piegādātājs ir reģistrēts Elektronisko iepirkumu sistēmā un šī iepirkuma sadaļā ir reģistrējies kā nolikuma saņēmējs[footnoteRef:1]; [1:   https://www.eis.gov.lv/EIS/Publications/PublicationView.aspx?PublicationId=883 ] 

4.1.2. nosūtot informācijas pieprasījumus uz e-pasta adresi: iepirkumi@izm.gov.lv[footnoteRef:2] ar norādi: “Latvijas Akadēmiskā datu pārraides tīkla darbības nodrošināšana” (identifikācijas Nr. IZM2026/1/AK) nolikumu”; [2:  Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts), līdz ar to administratīvā sloga mazināšanas nolūkā un, lai sekmētu operatīvāku atbilžu sniegšanu, Pasūtītājs iesaka jautājumus iesniegt e-pasta teksta formā bez pievienotiem oficiāliem dokumentiem.] 

4.2. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
4.3. Iepirkuma komisija atbildi ieinteresētajam piegādātājam nosūta elektroniski un publicē Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/489.
4.4. Lejupielādējot atklātā konkursa nolikumu, ieinteresētais piegādātājs apņemas sekot līdzi turpmākajām izmaiņām atklātā konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/489.

4. [bookmark: _Ref288065446]Piedāvājumu iesniegšanas un atvēršanas vieta, datums, laiks un kārtība
4.1. Piedāvājumi iesniedzami Elektronisko iepirkumu sistēmas (turpmāk tekstā EIS) e-konkursu apakšsistēmā (https://www.eis.gov.lv/EKEIS/Supplier/). Konkrēts piedāvājumu iesniegšanas termiņš skatāms attiecīgajā Iepirkumu uzraudzības biroja (turpmāk tekstā IUB) tīmekļvietnes paziņojumā un Elektronisko iepirkumu sistēmas e-konkursu apakšsistēmā.
4.2. Pēc noteiktā termiņa beigām EIS e-konkursu apakšsistēmā iesniegtie piedāvājumi netiks atvērti. Ārpus EIS e-konkursu apakšsistēmas iesniegtie piedāvājumi tiks atgriezti iesniedzējiem. 
4.3. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 (divdesmit četru) stundu laikā vai 10 (desmit) minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.

5. Piedāvājumu iesniegšanas un atvēršanas vieta, datums, laiks un kārtība
5.1. Piedāvājumu atvēršana notiek EIS e-konkursu apakšsistēmā. Piedāvājumu atvēršanas laiks skatāms attiecīgajā IUB tīmekļvietnes paziņojumā un EIS sistēmas e-konkursu apakšsistēmā.
5.2. 2.	Pasūtītājs publicē pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās darba dienas beigām.. 
5.3. [bookmark: _Hlk172104688]Iesniegto piedāvājumu atvēršanai var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
5.4. Ja ir iesniegts iesniegums attiecībā uz prasībām, kas noteiktas atklāta konkursa nolikumā vai paziņojumā par līgumu, tad Pasūtītājs rīkojas atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 14. punktā noteiktajai kārtībai.

6. Piedāvājuma nodrošinājums:
6.1. Piedāvājuma nodrošinājums tiek noteikts 20`000,00 EUR (divdesmit tūkstoši euro, 00 centi ) apmērā. 
6.2. Piedāvājuma nodrošinājums ir neatsaucama komercbankas izsniegta beznosacījuma garantija vai apdrošināšanas polise, kas paredz Pasūtītājam tiesības pēc tā pirmā pieprasījuma saņemt piedāvājuma nodrošinājumā norādīto summu.
6.3. Piedāvājuma nodrošinājums iesniedzams elektroniski kopā ar piedāvājumu. Pretendents piedāvājumam pievieno ar drošu elektronisko parakstu parakstītu piedāvājuma nodrošinājumu.
6.4. Piedāvājuma nodrošinājuma garantija ir spēkā līdz īsākajam no šādiem termiņiem:
6.4.1. 3 (trīs) mēnešus no piedāvājumu atvēršanas dienas; 
6.4.2. Pretendentam, kuram piešķirtas līguma slēgšanas tiesības – līdz dienai, kad izraudzītais Pretendents iesniedz saistību izpildes nodrošinājumu;
6.4.3. līdz līguma noslēgšanai.
6.5. Nodrošinājuma devējs izmaksā Pasūtītājam piedāvājuma nodrošinājuma summu, ja Pretendents: 
6.5.1. atsauc savu piedāvājumu, kamēr ir spēkā piedāvājuma nodrošinājums;
6.5.2. kura piedāvājums izraudzīts saskaņā ar piedāvājuma izvēles kritēriju, neparaksta līgumu Pasūtītāja noteiktajā termiņā vai neiesniedz līgumā noteikto līguma saistību izpildes garantiju.
6.6. Ja atklāts konkurss tiks pārtraukts vai izbeigts bez rezultāta, piedāvājuma nodrošinājums tiks atdots atpakaļ ne vēlāk kā 10 (desmit) darba dienu laikā pēc tam, kad stājies spēkā attiecīgs iepirkuma komisijas lēmums.
6.7. Piedāvājuma nodrošinājumam jāsatur atklāta konkursa nolikuma 9. pielikumā “Piedāvājuma nodrošinājuma garantija” pievienotajā paraugā ietvertie būtiskie nosacījumi. 

II. PIEDĀVĀJUMA NOFORMĒJUMA PRASĪBAS

7. Pretendenti sagatavo un iesniedz piedāvājumu saskaņā ar iepirkuma nolikumā noteiktajām prasībām.
8. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
8.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;
8.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
8.3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
9. Piedāvājums sastāv no atsevišķi elektroniski sagatavotiem un parakstītiem dokumentiem vai dokumentu kopas, kas parakstīta ar vienu drošu elektronisko parakstu, kurā ietilpst: 
9.1. Pieteikums dalībai iepirkumā;
9.2. Pretendenta atlases dokumenti;
9.3. Finanšu piedāvājums;
9.4. Tehniskais piedāvājums;
9.5. citi dokumenti.
10. Sagatavojot piedāvājumu, Pretendents ievēro, ka:
10.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā);
10.2. piedāvājuma dokumentus jāparaksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
10.3. piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai;
10.4. piedāvājuma noformēšanā jāievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem;
10.5. piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
10.6. piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām;
10.7. piedāvājums jāsagatavo latviešu valodā.
11. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot pilnvaru Pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
12. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
13. Pirms iepirkuma nolikuma 5. punktā noteiktā piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmā pieejamos rīkus.
14. Pēc iepirkuma nolikuma 5. punktā noteiktā piedāvājuma iesniegšanas termiņa beigām Pretendents:
14.1. nav tiesīgs grozīt iesniegto piedāvājumu;
14.2. ir tiesīgs atsaukt iesniegto piedāvājumu, rakstveidā par to informējot Pasūtītāju. Šajā gadījumā piedāvājuma atsaukšana izbeidz turpmāku Pretendenta līdzdalību iepirkumā.
15. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

III. PRETENDENTU ATLASES DOKUMENTI

16. Pretendenta tehniskās un profesionālās spējas 
	Nr.p.k.
	Kvalifikācijas prasība
	Dokuments, kas apliecina atbilstību prasībai

	17.1.
	Pretendents normatīvajos aktos noteiktajā kārtībā ir  reģistrēts Latvijas Republikas Uzņēmumu reģistra Komercreģistrā vai citā Pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
	Pretendenta reģistrācijas faktu apliecinošs dokuments (atbilstoši Latvijas normatīvo aktu prasībām). 
Piezīme: Pretendenta, kas reģistrēts Latvijas Republikā, reģistrācijas faktu Komisija pārbauda Uzņēmumu reģistra vai VID informācijas tīmekļvietnē. Šādā gadījumā reģistrācijas dokuments nav jāiesniedz.
Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (apliecināta kopija), kas apliecina Pretendenta reģistrāciju atbilstoši tās valsts normatīvo aktu prasībām. 
Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	17.2.
	Pretendents ir tiesīgs sniegt elektronisko sakaru pakalpojumus.
	Latvijā reģistrēta Pretendenta atbilstību minētajai prasībai Pasūtītājs pārbaudīs Sabiedrisko pakalpojumu regulēšanas komisijas tīmekļvietnē.
Ārvalstīs reģistrētam Pretendentam izsniegta dokumenta[footnoteRef:3] kopija, kas apliecina, ka Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām, lai varētu sniegt elektronisko sakaru pakalpojumus[footnoteRef:4]. [3:  Ja attiecīgajā valstī netiek izsniegti šāds dokuments, Pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par Pretendenta atbilstību minētajai prasībai.]  [4:  Ārvalstīs reģistrētam Pretendentam, ja tas tiks atzīts par uzvarētāju iepirkumu procedūrā, līdz līguma noslēgšanai būs nepieciešams saņemt Sabiedrisko pakalpojumu regulēšanas komisijas izsniegtu licenci, kas apliecina Pretendenta tiesības sniegt elektronisko sakaru pakalpojumus Latvijas Republikā.] 


	17.3.
	Pretendenta finanšu (neto) apgrozījums iepriekšējo 3 (trīs) gadu periodā vidēji gadā ir vismaz 1`000`000,00 EUR (viens miljons euro, 00 centi).
Uzņēmumiem, kas dibināti vēlāk, nepieciešamo apgrozījumu rēķina par nostrādāto periodu.
Ja Pretendents ir piegādātāju apvienība vai personālsabiedrība, prasība ir attiecināma uz to piegādātāju apvienības dalībnieku vai personālsabiedrības biedru, uz kura saimnieciskajām un finansiālajām iespējām Pretendents balstās un kurš arī būs finansiāli atbildīgs par līguma izpildi.
	Pretendenta apliecinājums, ka Pretendenta vidējais gada finanšu (neto) apgrozījums iepriekšējo 3 (trīs) finanšu gadu periodā, par kuriem Pretendentam bija jāiesniedz gada pārskats ir vismaz 1`000`000,00 EUR (viens miljons euro, 00 centi). 
Ja Pretendentam vēl nav iestājies normatīvajos aktos noteiktais termiņš pēdējā noslēgtā finanšu gada finanšu pārskata iesniegšanai atbildīgajā institūcijā, Pretendents iesniedz paša apstiprinātu un zvērināta revidenta pārbaudītu operatīvā finanšu pārskata peļņas vai zaudējumu aprēķina kopiju.
Ja Pretendents tirgū darbojas mazāk kā 3 (trīs) gadus un vairāk nekā 1 (vienu) gadu, Pretendents iesniedz apliecinājumu par finanšu apgrozījumu par nostrādāto laika periodu, pievienojot peļņas vai zaudējumu aprēķinu. Ja Pretendents tirgū darbojas mazāk nekā 1 (vienu) gadu, Pretendents iesniedz apliecinājumu par finanšu apgrozījumu nostrādātajā periodā, pievienojot zvērināta revidenta apstiprinātu operatīvo peļņas vai zaudējumu aprēķinu par attiecīgi nostrādāto periodu.

	17.4.
	Pretendents iepriekšējo 3 (trīs) gadu laikā[footnoteRef:5] ir realizējis vismaz 1 (vienu) iepirkuma priekšmetam līdzvērtīgu datu pārraides tīkla nodrošināšanas projektu Eiropas Ekonomikas zonas valstīs,. [5:  Šeit un turpmāk ar pieredzi iepriekšējo 3 (trīs) gadu laikā tiek saprasts laika periods, kas aptver 2023., 2024. un 2025. gadu, kā arī 2026. gadu līdz piedāvājumu iesniegšanas dienai.] 

Piezīme: Par līdzvērtīgu projektu tiks uzskatīts projekts, kura ietvaros ir sniegti iepirkumu procedūras nolikuma 17.4.1. – 17.4.5. apakšpunktā norādītie pakalpojumi.
	Pretendenta pieredzes apraksts iepirkuma procedūras nolikuma 2. pielikuma 1. tabulā norādītajā formā.















	17.4.1.
	Pretendentam ir pieredze optiskās multipleksēšanas (WDM) tehnoloģijas 10 Gbit/s kapacitātes lambda pakalpojumu sniegšanā – nodrošinot savienojumus mezgla punktiem, kas izvietoti dažādās Eiropas Savienības pilsētās un ir savstarpēji savienoti ar optiskās multipleksēšanas lambda datu pārraides sakaru kanāliem.
	

	17.4.2.
	Pretendentam ir pieredze optiskā tīkla infrastruktūras šķiedru nomas pakalpojuma sniegšanā, mezgla punktiem, kas izvietoti pilsētas dažādās adresēs un ir savstarpēji savienoti ar optiskajām līnijām.
	

	17.4.3.
	Pretendentam ir pieredze rezervētu Internet tīkla infrastruktūras pakalpojuma sniegšanā, izmantojot pieslēgumus ar 10 Gbps kanālu kapacitāti, nodrošinot tiešu (nepastarinātu) Internet datu plūsmu maršrutāciju ar vismaz trīs Tier1 līmeņa operatoriem.
	

	17.4.4.
	Pretendentam ir pieredze Internet tīkla infrastruktūras DoS/DDoS aizsardzības risinājumu un pakalpojuma sniegšanā, nodrošinot attīrīto Internet datu plūsmu ātrumu vismaz 4 Gbps un tiešu (nepastarinātu) Internet datu plūsmu maršrutāciju ar vismaz trīs Tier1 līmeņa operatoriem.
	

	17.4.5.
	Pretendentam ir pieredze datu centra pārvaldības pakalpojumu  ieviešanā un nodrošināšanā.
	

	17.4.6.
	Pretendentam visā Līguma darbības laikā ir jābūt spēkā civiltiesiskās atbildības apdrošināšanai par summu 1`000`000,00 EUR (viens miljons euro, 00 centi).
	Apliecinājums, ka gadījumā, ja Pretendents tiks atzīts par uzvarētāju iepirkumu procedūrā, Pretendents ne vēlāk kā 5 (piecu) darba dienu laikā pēc līguma noslēgšanas dienas iesniegs attiecīgu apdrošināšanas polisi.

	17.4.7.
	Pretendents izveido darba grupu atbilstoši zemāk norādītajām prasībām.
	Pretendenta piesaistīto speciālistu saraksts iepirkuma procedūras nolikuma 2. pielikuma 2. tabulā norādītajā formā.

	17.4.8.
	Projekta vadītājs

	17.4.8.1.
	1) otrā līmeņa augstākā izglītība telekomunikāciju[footnoteRef:6], informācijas tehnoloģiju vai vadības zinību jomā un kvalificētas zināšanas projektu vadībā  [6:  Šeit un turpmāk – par atbilstošu tiks uzskatīta arī norādītajai izglītībai pielīdzināta izglītība atbilstoši Augstskolu likumam.] 

vai 
2) otrā līmeņa augstākā izglītība projektu vadībā;

	Piesaistītā speciālista augstāko izglītību apliecinoša dokumentu kopija. 
Spēkā esoša starptautiski atzīta sertifikāta projektu vadībā (PMI, PMP, Prince 2, CompTIA vai ekvivalents) kopija, vai augstākās izglītības projektu vadībā apliecinoša dokumenta kopija (tikai attiecībā uz šīs prasības 1) apakšpunktu).

	17.4.8.2.
	pieredze iepriekšējo 3 (trīs) gadu laikā projektu vadībā datu pārraides tīklu ieviešanas jomā projekta vadītāja lomā.
	Piesaistītā speciālista parakstīts dzīvesgājuma un pieredzes apraksts (CV) atbilstoši atklātā iepirkumu procedūras nolikuma 6. pielikumā norādītajai formai.

	17.4.9.
	Datu pārraides tīklu speciālists (vismaz 2 speciālisti):

	17.4.9.1.
	katram speciālistam ir kvalificētas zināšanas CISCO iekārtu apkalpošanā;
	Spēkā esošs CCNP  sertifikāts (vai ekvivalents) (vismaz  1 (vienam) speciālistam) un spēkā esošs CCIE  sertifikāts (vai ekvivalents) (vismaz  1 (vienam) speciālistam).

	17.4.9.2.
	katram speciālistam iepriekšējo 3 (trīs) gadu laikā ir pieredze datu pārraides tīklu administrēšanā un uzturēšanā vismaz 3 (trijos) projektos.
	Katra piesaistītā speciālista parakstīts dzīvesgājuma un pieredzes apraksts (CV) atbilstoši iepirkumu procedūras nolikuma 6. pielikumā norādītajai formai.

	17.4.10.
	Datu pārraides tīkla drošības speciālists:

	17.4.10.1. 
	kvalificētas zināšanas datu pārraides tīkla drošības iekārtu apkalpošanā un uzturēšanā;
	Spēkā esoši izmantoto ugunsmūra iekārtu ražotāju vai to autorizēto pārstāvju izsniegti profesionālo līmeni (vai augstāku) apliecinoši sertifikāti (piemēram, CCSP  vai ekvivalents).

	17.4.10.2.
	pieredze iepriekšējo 3 (trīs) gadu laikā datu pārraides tīkla drošības iekārtu apkalpošanā un uzturēšanā vismaz 3 (trijos) projektos.
	Piesaistītā speciālista parakstīts dzīvesgājuma un pieredzes apraksts (CV) atbilstoši iepirkumu procedūras nolikuma 6. pielikumā norādītajai formai.

	17.4.11.
	IT drošības speciālists:

	17.4.11.1.
	augstākā izglītība;
	Piesaistītā speciālista izglītību apliecinošu dokumentu kopijas.

	17.4.11.2.
	kvalificētas zināšanas IT drošības pārvaldībā;
	Spēkā esošs starptautiski atzīts sertifikāts IT drošības pārvaldībā (CISSP , CISM  vai ekvivalents) vai apliecinoša dokumenta kopija par iegūtu augstāko izglītību, kuras ietvaros ir iegūta kvalifikācija IT drošības pārvaldības jomā.

	17.4.11.3.
	pieredze iepriekšējo 3 (trīs) gadu laikā IT drošības auditu veikšanā.
	Pretendenta piesaistītā speciālista parakstīts dzīvesgājuma un pieredzes apraksts (CV) atbilstoši iepirkumu procedūras nolikuma 6. pielikumā norādītajai formai.



17. [bookmark: _Ref173233455]Pretendents ir tiesīgs iesniegt Eiropas vienoto iepirkuma procedūras dokumentu[footnoteRef:7] kā sākotnējo pierādījumu atbilstībai atklātā konkursa nolikumā noteiktajām pretendentu atlases prasībām. Eiropas vienotais iepirkuma procedūras dokuments ir jāiesniedz arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst atklātā konkursa nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents ir tiesīgs iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Pasūtītājam jebkurā atklātā konkursa  stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai atklātā konkursa  dokumentos noteiktajām pretendentu atlases prasībām. Iesniedzot Eiropas vienoto iepirkuma procedūras dokumentu, Pretendents aizpilda tā I, II, III, IV un VI sadaļu. [7:  Eiropas vienotais iepirkuma dokuments pieejams: http://espd.eis.gov.lv.] 

18. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskajās datubāzēs. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
19. Ja Pretendents iepirkuma līguma izpildē paredz piesaistīt apakšuzņēmējus, Pretendents savā piedāvājumā norāda visus tos apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu.[footnoteRef:8] [8:  PIL izpratnē apakšuzņēmējs ir Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. Attiecīgi Pretendentam ir jānorāda ne tikai apakšuzņēmēji PIL 63.panta otrās daļas izpratnē, bet arī šādu apakšuzņēmēju apakšuzņēmēji, kuri arī atbilst minētā panta otrās daļas nosacījumiem. Saskaņā ar PIL 63.panta trešo daļu apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā atklātā konkursa ietvaros tā saistīto uzņēmumu sniedzamo pakalpojumu vērtību; šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
] 

20. Ja Pretendents iepirkuma līguma izpildē paredz balstīties uz citu personu tehniskajām un profesionālajām iespējām, Pretendents piedāvājumam pievieno pierādījumus, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Lai apliecinātu profesionālo pieredzi vai Pasūtītāja prasībām atbilstoša personāla pieejamību, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
21. Ja Pretendents ir piegādātāju apvienība, tad iesniedzot piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šī atklātā konkursa realizāciju un piedalīšanos iepirkuma līguma izpildē un atbildības sadalījumu.
22. Ja Pretendents ir piegādātāju apvienība, tad Pretendentam kopumā jāatbilst atklātā konkursa nolikuma 17.2. – 17.4. punktā noteiktajām prasībām, bet 17.1. punkts attiecināms uz katru  piegādātāju apvienības biedru.
23. Ja Pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju atklātā konkursā, 10 (desmit) darba dienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību vai normatīvajos aktos noteiktā kārtībā noslēgs sabiedrības līgumu. Pirms iepirkuma līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
24. [bookmark: _Ref86138784]Prasības Tehniskajam piedāvājumam
24.1. Tehniskais piedāvājums ir jāsagatavo iepirkuma nolikuma 8. pielikumā norādītajā formā.
24.2. Tehniskajam piedāvājumam ir jāatbilst Tehniskajā specifikācijā noteiktajām prasībām.
24.3. Tehniskajam piedāvājumam jābūt sagatavotam tādā apjomā, lai Pasūtītājs varētu izvērtēt piedāvājuma atbilstību iepirkuma nolikuma un tehniskās specifikācijas prasībām. Sagatavojot tehnisko piedāvājumu, Pretendentam jāievēro, ka tehniskajam piedāvājumam ir pilnībā jādemonstrē Pretendenta izpratne par iepirkuma priekšmeta apjomu, specifiku, izpildes termiņiem un tam nepieciešamajiem personāla un tehniskajiem resursiem. Tehniskais piedāvājums jāsagatavo maksimāli detalizēti, lai iepirkuma komisija varētu pārliecināties par Pretendenta izpratni un iespējām izpildīt iepirkuma līgumu un varētu izvērtēt piedāvājumus atbilstoši noteiktajam piedāvājuma izvēles kritērijam.
25. Prasības finanšu piedāvājumam.
25.1. Finanšu piedāvājums jāsagatavo atklātā konkursa nolikuma 3. pielikumā norādītajā formā.
25.2. Finanšu piedāvājuma cenā jābūt iekļautām visām izmaksām, kas Pretendentam rodas, sniedzot pakalpojumu, tajā skaitā visi nodokļi (izņemot pievienotās vērtības nodokli), kā arī visi iespējamie riski, kas saistīti ar tirgus cenu svārstībām iepirkuma līguma izpildes laikā.
25.3. Finanšu piedāvājumā piedāvātā cena ir jānorāda euro (EUR), ar precizitāti 2 (divi) cipari aiz komata, un tajās jābūt ietvertiem visiem nodokļiem un nodevām, izņemot PVN.
IV. PIEDĀVĀJUMU VĒRTĒŠANA
	
26. Piedāvājumu noformējuma pārbaudi, Pretendentu atlasi un piedāvājuma izvēli iepirkuma komisija veic slēgtā sēdē. 
27. Piedāvājumu vērtēšanu iepirkuma komisija veic 5 (piecos) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:
27.1. 1. posms – Piedāvājumu noformējuma pārbaude. Iepirkuma komisija pārbauda, vai piedāvājums sagatavots un noformēts atbilstoši atklātā konkursa nolikumā norādītajām noformēšanas prasībām.
27.2. 2. posms – Pretendentu atlase. Iepirkuma komisija atbilstoši savai kompetencei un, ņemot vērā iesniegtos Pretendentu atlases dokumentus, novērtē, vai Pretendenti atbilst atklātā konkursa nolikumā noteiktajām atlases prasībām. Ja iepirkuma komisija konstatē, ka Pretendents neatbilst kādai no atklātā konkursa nolikumā noteiktajai atlases  prasībai, Pretendents tiek izslēgts no turpmākās dalības atklātā konkursā. Atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 17. punktā noteiktajam iepirkuma komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
27.3. [bookmark: _Hlk44513452]3. posms – Tehnisko piedāvājumu pārbaude. Iepirkuma komisija pārbauda vai Pretendenta tehniskais piedāvājums atbilst atklātā konkursa nolikumā noteiktajām tehniskās specifikācijas prasībām un  atklātā konkursa nolikuma 25. punktā norādītajām prasībām. Ja iepirkuma komisija konstatē, ka Pretendenta tehniskais piedāvājums neatbilst atklātā konkursa nolikumā noteiktajām tehniskajā specifikācijā prasībām, tad Pretendents tiek izslēgts no turpmākās dalības atklātā konkursā.
27.4. 4. posms - finanšu piedāvājuma atbilstības pārbaude un piedāvājuma izvēle. 
27.4.1. Iepirkuma komisija pārbauda, vai finanšu piedāvājumā nav aritmētisko kļūdu. Ja iepirkuma komisija konstatē aritmētiskās kļūdas, tas šīs kļūdas izlabo. Vērtējot finanšu piedāvājumu, iepirkuma komisija ņem vērā labojumus. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas, lēmuma par atklātā konkursa rezultātiem paziņošanas brīdī.
27.4.2. Par atklāta konkursa izvēles kritēriju ir noteikta zemākā ikmēneša uzturēšanas cenas kopsumma par vienu mēnesi. 
27.4.3. Iepirkuma komisija par uzvarētāju atzīst Pretendentu, kurš izraudzīts atbilstoši atklātā konkursa nolikumā noteiktajām prasībām un kritērijam un nav izslēdzams no dalības atklātā konkursā saskaņā ar Publisko iepirkumu likuma 42. panta otrajā daļā uzskaitītajiem izslēgšanas nosacījumiem (tiks veikta PIL 42.panta otrajā daļā noteikto izslēgšanas nosacījumu pārbaude, izņemot PIL 42. panta otrās daļas 8. un 9. punktu).
27.4.4. 42. panta otrajā daļā minētie izslēgšanas iemesli attiecas arī uz jebkuru no šādām personām:
1) uz personālsabiedrības biedru, ja kandidāts vai pretendents ir personālsabiedrība;
2) uz kandidāta vai pretendenta norādīto personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
3) uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro;
4) 42. panta otrās daļas 1., 2. un 3. punkts — uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē;
5) 42. panta otrās daļas 1., 2. un 11. punkts — uz kandidāta vai pretendenta patieso labuma guvēju.

27.5. 5. posms – Izslēgšanas nosacījumu pārbaude. 
27.5.1. Iepirkuma komisija, izmantojot Ministru kabineta noteikto informācijas sistēmu, pārbauda, vai attiecībā uz Pretendentu, kuram būtu piešķiramas iepirkuma līguma slēgšanas tiesības neizpildās kāds no Publisko iepirkumu likuma 42. panta otrajā daļā uzskaitītajiem izslēgšanas nosacījumiem, ievērojot 43. panta noteikumus. Pretendentu izslēgšanas gadījumi tiks pārbaudīti  Publisko iepirkumu likuma 42. pantā noteiktajā kārtībā, izņemot PIL 42. panta otrās daļas 8. un 9. punktu.
27.5.2. Iepirkuma komisija, attiecībā uz Pretendentu, kuram būtu piešķiramas līguma slēgšanas tiesības, atbilstoši Starptautisko un Latvijas Republikas nacionālo sankciju likuma 11.1 panta nosacījumiem, pārbauda, vai attiecībā uz šo Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. 
27.6. Iepirkuma komisija turpmāk piedāvājumu neizskata un attiecīgo Pretendentu izslēdz no turpmākās dalības atklātā konkursā, ja:
27.6.1. piedāvājumu izvērtēšanas laikā Pretendents savu piedāvājumu atsauc vai maina, vai 
27.6.2. Pretendents ir iesniedzis nepatiesu informāciju vai vispār nav iesniedzis pieprasīto informāciju, vai
27.6.3. piedāvājums neatbilst kādai atklāta konkursa nolikumā noteiktajai prasībai, vai
27.6.4. piedāvājums tiek atzīts par nepamatoti lētu.

V. LĪGUMA SLĒGŠANAS TIESĪBU PIEŠĶIRŠANA,  IEPIRKUMA LĪGUMA SLĒGŠANA

28. Par līguma slēgšanas tiesību piešķiršanu un uzvarētāju iepirkuma procedūrā, Iepirkuma komisija atzīst kandidātu, kurš atbilst nolikumā noteiktajām prasībām un ir saimnieciski visizdevīgākais piedāvājums un attiecībā uz kuru nebūs iestājies neviens no nolikuma 28.5.punktā noteiktajiem kandidātu izslēgšanas iemesliem.
29. Pasūtītājs triju darbdienu laikā pēc lēmuma pieņemšanas vienlaikus informē visus kandidātus par pieņemto lēmumu attiecībā uz līguma slēgšanu. 
30. Ja iepirkuma procedūra tiek izbeigta vai pārtraukta, Pasūtītājs triju darbdienu laikā pēc lēmuma pieņemšanas vienlaikus informē visus kandidātus par visiem iemesliem, kuru dēļ iepirkuma procedūra tiek izbeigta vai pārtraukta

VI. APAKŠUZŅĒMĒJU UN PERSONĀLA NOMAIŅA

31. Atklātā konkursā  izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Atklātā konkursā izraudzītajam Pretendentam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
32. Piedāvājumā norādītā personāla nomaiņa pieļaujama tikai iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līguma noteikumos norādītajos gadījumos un gadījumos, kad piedāvātais personāls neatbilst atklātā konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
33. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
33.1. piedāvātais apakšuzņēmējs neatbilst atklātā konkursa dokumentos apakšuzņēmējiem izvirzītajām prasībām;
33.2. tiek nomainīts apakšuzņēmējs, uz kura iespējām atklātā konkursā izraudzītais Pretendents balstījies, lai apliecinātu savas kvalifikācijas atbilstību paziņojumā par līgumu un atklātā konkursa  dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu atklātā konkursā  izraudzītais Pretendents atsaucies, apliecinot savu atbilstību atklātā konkursā  noteiktajām prasībām, vai tas atbilst Publisko iepirkumu likuma 42. panta otrajā daļā minētajiem Pretendentu izslēgšanas gadījumiem;
33.3. piedāvātais apakšuzņēmējs, kura sniedzamo pakalpojumu vērtība ir vismaz vismaz 10 000 euro, atbilst Publisko iepirkumu likuma 42. panta otrajā daļā minētajiem Pretendentu izslēgšanas gadījumiem;
33.4. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši atklātā konkursa  dokumentos noteiktajiem piedāvājuma izvērtēšanas kritērijiem.
34. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši atklātā konkursa dokumentos noteiktajiem piedāvājuma izvērtēšanas kritērijiem.
35. Pārbaudot jaunā apakšuzņēmēja atbilstību, Pasūtītājs piemēros Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
36. Pasūtītājs pieņem lēmumu atļaut vai atteikt atklātā konkursā  izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

VII. PIELIKUMU SARAKSTS

37. Atklātā konkursa nolikumam ir pievienoti 9 (deviņi) pielikumi, kas ir tā neatņemamas sastāvdaļas:
	1. pielikums. Pieteikuma par piedalīšanos atklātā konkursā forma

	2. pielikums. Pretendenta pieredzes apraksta forma

	3. pielikums. Finanšu piedāvājuma forma

	4. pielikums. Tehniskā specifikācija 

	5. pielikums. Līgums

	6. pielikums. Piesaistīto speciālistu pieredzes apraksta forma

	

	7. pielikums. Tehniskā piedāvājuma forma

	8. pielikums. Piedāvājuma nodrošinājuma garantija




1.lapa no 1

56.lapa no 1
4.lapa no 12
